ระเบียบสำนักงานคณะกรรมการปฏิรูปกฎหมายระเบียบสำนักงานคณะกรรมการปฏิรูปกฎหมายว่าด้วยหลักเกณฑ์และวิธีการขึ้นทะเบียนองค์กรเอกชนเพื่อเป็นผู้แทนในกรรมการสรรหากรรมการปฏิรูปกฎหมาย[๑] เพื่อให้การขึ้นทะเบียนองค์กรเอกชนเพื่อเป็นผู้แทนในกรรมการสรรหากรรมการปฏิรูปกฎหมายดำเนินไปด้วยความเรียบร้อยอาศัยอำนาจตามความในมาตรา๒๐ แห่งพระราชบัญญัติคณะกรรมการปฏิรูปกฎหมาย พ.ศ. ๒๕๕๓สำนักงานคณะกรรมการปฏิรูปกฎหมายจึงกำหนดหลักเกณฑ์และวิธีการขึ้นทะเบียนองค์กรเอกชนเพื่อเป็นผู้แทนในกรรมการสรรหากรรมการปฏิรูปกฎหมายดังต่อไปนี้ข้อ๑ ในประกาศนี้องค์กรเอกชน หมายความว่าองค์กรเอกชนซึ่งมีฐานะเป็นนิติบุคคลที่ดำเนินการโดยมิใช่เป็นการหาผลกำไรหรือรายได้มาแบ่งปันกันและมีวัตถุประสงค์หลักตามมาตรา ๒๐ (๓) แห่งพระราชบัญญัติคณะกรรมการปฏิรูปกฎหมายพ.ศ. ๒๕๕๓ข้อ๒ องค์กรเอกชนที่ประสงค์จะขึ้นทะเบียนเพื่อใช้สิทธิคัดเลือกกันเองเป็นกรรมการสรรหากรรมการปฏิรูปกฎหมายจะต้องมีฐานะเป็นนิติบุคคลและมีวัตถุประสงค์หลักในการดำเนินกิจกรรมด้านหนึ่งด้านใดดังต่อไปนี้(๑)ด้านแรงงาน หมายถึง องค์กรเอกชนที่ดำเนินการเกี่ยวกับแรงงาน เช่นผู้ที่ทำงานโดยออกแรงกาย สมอง หรือสติปัญญา บุคคลที่กำลังทำงานหรือหางานทำแรงงานรับจ้าง คนทำงานส่วนตัว นายจ้าง ลูกจ้าง ผู้ว่าจ้าง ผู้ประกอบการ เป็นต้น(๒)ด้านสิทธิมนุษยชน หมายถึงองค์กรเอกชนที่ดำเนินการเกี่ยวกับศักดิ์ศรีความเป็นมนุษย์ สิทธิ เสรีภาพและความเสมอภาคของบุคคล เช่น การศึกษา ศาสนา วัฒนธรรม กฎหมายและการยุติธรรม การส่งเสริมประชาธิปไตยเด็กและเยาวชน ครอบครัว ผู้สูงอายุ ผู้พิการ สตรี กลุ่มชาติพันธุ์ ผู้ด้อยโอกาสเป็นต้น(๓)ด้านการคุ้มครองผู้บริโภค หมายถึงองค์กรเอกชนที่ดำเนินการเกี่ยวกับการคุ้มครองผู้ซื้อ หรือผู้ได้รับบริการจากผู้ประกอบธุรกิจหรือผู้ซึ่งได้รับการเสนอหรือการชักชวนจากผู้ประกอบธุรกิจเพื่อให้ซื้อสินค้าหรือรับบริการและหมายความรวมถึงผู้ใช้สินค้าหรือผู้ได้รับบริการจากผู้ประกอบธุรกิจโดยชอบแม้มิได้เป็นผู้เสียค่าตอบแทนก็ตามเช่น การได้รับข่าวสารคุณภาพที่ถูกต้องและพอเพียงเกี่ยวกับสินค้าหรือบริการความเป็นอิสระในการเลือกหาสินค้าหรือบริการการได้รับความปลอดภัยจากการใช้สินค้าหรือบริการ ความเป็นธรรมในการทำสัญญาการได้รับการพิจารณาและชดเชยความเสียหาย เป็นต้น(๔)ด้านสิ่งแวดล้อมและสุขภาพ หมายถึงองค์กรเอกชนที่ดำเนินการเกี่ยวกับทุกสิ่งทุกอย่างที่อยู่รอบตัวมนุษย์ ทั้งที่มีชีวิตและไม่มีชีวิตรวมทั้งที่เป็นรูปธรรมและนามธรรมไม่ว่าจะเป็นสิ่งที่เกิดขึ้นเองตามธรรมชาติหรือที่มนุษย์สร้างขึ้น เช่น ป่าไม้ภูเขา ดิน น้ำ อากาศ ทรัพยากร ชุมชนเมือง สิ่งก่อสร้าง โบราณสถาน ศิลปกรรมขนบธรรมเนียม ประเพณี และวัฒนธรรม เป็นต้น หรือที่ดำเนินการเกี่ยวกับภาวะของมนุษย์ทั้งทางกายทางจิต ทางปัญญาและทางสังคม เช่น ร่างกาย อารมณ์ ความรู้สึกและการอยู่ร่วมกันในครอบครัว ชุมชน ที่ทำงาน สังคม เป็นต้นข้อ๓ องค์กรเอกชนที่มีวัตถุประสงค์หลักตามข้อ๒ หากมีความประสงค์จะขึ้นทะเบียนให้ยื่นคำขอขึ้นทะเบียนตามแบบคำขอขึ้นทะเบียนองค์กรเอกชนเพื่อเป็นผู้แทนในกรรมการสรรหากรรมการปฏิรูปกฎหมายแนบท้ายระเบียบนี้ ต่อสำนักงานคณะกรรมการปฏิรูปกฎหมายพร้อมเอกสารหลักฐานประกอบการขอขึ้นทะเบียนดังนี้(๑)สำเนาหนังสือสำคัญแสดงความเป็นนิติบุคคล(๒)สำเนาหลักฐานที่แสดงถึงวัตถุประสงค์ ข้อบังคับ หรือระเบียบขององค์กร(๓)สำเนาหนังสือสำคัญที่แสดงว่าผู้ลงลายมือชื่อในใบขอขึ้นทะเบียนเป็นผู้มีอำนาจกระทำการแทนองค์กรพร้อมด้วยสำเนาบัตรประจำตัวประชาชนหรือหลักฐานอื่นใดที่ออกให้โดยทางราชการของผู้มีอำนาจกระทำการแทนองค์กร(๔)สำเนาหลักฐานซึ่งแสดงถึงการดำเนินกิจกรรมหรือร่วมกิจกรรมเกี่ยวกับการปรับปรุงและพัฒนากฎหมายหรือในกระบวนการนิติบัญญัติตามด้านที่ขอขึ้นทะเบียนมาแล้วไม่น้อยกว่าหนึ่งปีจนถึงวันที่มาขึ้นทะเบียนกับสำนักงานคณะกรรมการปฏิรูปกฎหมายการขอขึ้นทะเบียนให้องค์กรเอกชนยื่นต่อสำนักงานคณะกรรมการปฏิรูปกฎหมายด้วยตนเองหรือส่งทางไปรษณีย์ด่วนพิเศษ(EMS) ตามวันและเวลาที่สำนักงานคณะกรรมการปฏิรูปกฎหมายประกาศกำหนดกรณีที่มีปัญหาว่าองค์กรเอกชนจะขึ้นทะเบียนในกลุ่มใดให้เลขาธิการคณะกรรมการปฏิรูปกฎหมายเป็นผู้ชี้ขาดข้อ๔ ให้เจ้าหน้าที่ดำเนินการตรวจสอบคุณสมบัติและความครบถ้วนถูกต้องของเอกสารหลักฐานประกอบการขอขึ้นทะเบียนตามข้อ๒ และข้อ ๓ ในกรณีที่องค์กรเอกชนใดมีคุณสมบัติและเอกสารหลักฐานไม่ครบถ้วนถูกต้องให้เลขาธิการคณะกรรมการปฏิรูปกฎหมายพิจารณาไม่รับขึ้นทะเบียนกรณีที่องค์กรเอกชนใดมีคุณสมบัติและเอกสารหลักฐานครบถ้วนถูกต้องให้เลขาธิการคณะกรรมการปฏิรูปกฎหมายพิจารณารับขึ้นทะเบียนแล้วจัดทำบัญชีรายชื่อองค์กรเอกชนที่ได้รับการขึ้นทะเบียนเพื่อเป็นผู้แทนในกรรมการสรรหากรรมการปฏิรูปกฎหมายเรียงลำดับตามตัวอักษรและประกาศเพื่อทราบต่อไปข้อ๕ ในกรณีที่มีปัญหาเกี่ยวกับการปฏิบัติตามประกาศนี้ให้เลขาธิการคณะกรรมการปฏิรูปกฎหมายเป็นผู้วินิจฉัยชี้ขาดประกาศ ณ วันที่ ๓ธันวาคม พ.ศ. ๒๕๕๓วิทยา สุริยะวงค์เลขาธิการคณะกรรมการปฏิรูปกฎหมาย[เอกสารแนบท้าย]๑. แบบคำขอขึ้นทะเบียนองค์กรเอกชนเพื่อเป็นผู้แทนในกรรมการสรรหากรรมการปฏิรูปกฎหมาย(ดูข้อมูลจากภาพกฎหมาย)ปริยานุช/ผู้จัดทำ๑๓ มกราคม ๒๕๕๔ณัฐวดี/ตรวจ๑๓ มกราคม ๒๕๕๔[๑] ราชกิจจานุเบกษาเล่ม ๑๒๗/ตอนพิเศษ ๑๕๑ ง/หน้า ๒/๒๙ ธันวาคม ๒๕๕๓